Enmeyo d'as esferras que azotan a Anglaterra por ataques de Voldemort y os suyos mortifagos enta muggles, Harry y os suyos companyers tornan a Hogwarts pa cursar o suyo sexto anyo de estudeos. Se le asigna a Draco Malfoy una misión por parti de Voldemort y Snape chura protecher-lo y realizar a misión d'o mocet si iste ye incapaz de realizar-la. Manimenos as midas de seguranza que han convertiu a lo colechio en una fortaleza pa privar qualsiquier entrometimiento de fuerzas malignas, qualques estudiants son victimas d'ataques inexplicables. Asinasmesmo, Harry troba un libro de pocions que o suyo propietario ye o « principe mezclizo », que l'aduya entre tot l'anyo. Dumbledore y o protagonista exploran o pasau de lord Voldemort por meyo de memorias que o director ha replegau pus deseya preparar a o mesache pa la batalla final. Gracias a una memoria de Horace Slughorn, a Dumbledore y Harry se les revela que Voldemort dividió a suya alma en siet obchectos clamaus « horrocruxes » con l'obchectivo d'enguiliar a la muerte. Dimpués d'una intensa busca de belún d'istos zaguers, Dumbledore ye asasinau por Snape, metendo en dubda a verdadera leyaltat de l'asasino y entregando o poder maximo a mans de Voldemort pa o suyo segundo intento de dominio d'o mundo machico. Snape le conta a Harry que o ye o Principe Mezclizo.